નવા ડીસામાં સરકાર અને vssmની મદદથી L .P સવાણી નગરનું નિર્માણ થયું. એમાં એમનું પણ ઘર બન્યું. ઘર બનતું હતું એ વખતે રોજ એક જ વાત પૂછે ઘર ક્યારે પૂરું થશે. ઓગસ્ટ-૨૦૧૪માં વસાહત બની ગઈ. એ પહેલાં રહેવાં આવ્યાં. એમના બાળકો મોટા થતાં જતા હતાં. માં તરીકે બાળકોના ઉછેર માટે પણ એમની ઘરમાં હાજરી હોવી એમને જરૂરી લાગે. પણ કામ તો કરવું પડે આર્થિક જરૂરિયાત અને બાળકોને સારું શિક્ષણ આપવા આ જરૂરી હતું. ઘરે રહીને કંઇક કામ થાય તો તે કરવાની એમના મનમાં ચાહના પણ શું કરવું?